Na podlagi prvega odstavka 25. člena Zakona o kolektivnem upravljanju avtorske in sorodnih pravic (Uradni list RS, št. 63/16, ZKUASP) skupščina avtorjev in skupščina založnikov združenja SAZOR – Slovenska avtorska in založniška organizacija za pravice reproduciranja GIZ (združenje) dne \_\_.\_\_.2017 sprejme naslednja

**PRAVILA O UPORABI NERAZDELJENIH ZNESKOV AVTORSKIH HONORARJEV**

 **ZDRUŽENJA SAZOR GIZ**

1. **člen**

**(nerazdeljeni avtorski honorarji)**

Nerazdeljeni zneski avtorskih honorarjev so tisti avtorski honorarji, glede katerih je združenje izvedlo postopek obravnavanja nedodeljenih avtorskih honorarjev v skladu z določili ZKUASP in avtorskih honorarjev kljub izvedbi ukrepov v skladu z zakonom ni bilo mogoče dodeliti v treh letih od konca poslovnega leta, v katerem so bili pobrani.

1. **člen**

**(uporaba nerazdeljenih zneskov avtorskih honorarjev)**

Zneski nerazdeljenih avtorskih honorarjev se vplačajo v namenski sklad avtorjev (če gre za nerazdeljene avtorske honorarje iz fonda avtorjev) oz. založnikov (če gre za nerazdeljene avtorske honorarje iz fonda založnikov). Sredstva, ki so vplačana v namenski sklad, se izplačajo upravičencem v skladu s pravili združenja, ki urejajo upravljanje z namenskimi skladi.

Nerazdeljeni zneski avtorskih honorarjev, glede katerih še ni nastopilo zastaranje, se v namenski sklad izplačajo po poteku zastaralnih rokov, ki veljajo za terjatve neznanih upravičencev do zadevnih avtorskih honorarjev. Do takrat jih združenje hrani na svojem računu in jih v primeru zahteve izplača upravičencu do avtorskih honorarjev, ki izkaže svoje upravičenje do teh sredstev.

1. **člen**

**(končne določbe)**

Ta pravila stopijo v veljavo, ki jih sprejme skupščina združenja. O njihovi spremembi odloča skupščina združenja.